আসলে দু’দিনই শবব্যবচ্ছেদের ঘটনা ঘটেছিল। প্রথম দিন শুধুমাত্র মধুসূদন গুপ্ত শবব্যবচ্ছেদ করেছিলেন, ছাত্ররা দেখেছিলেন (১০ জানুয়ারি, ১৮৩৬)। আর পরে ২৮ অক্টোবর, ১৮৩৬ তারিখে চার ছাত্র শবব্যবচ্ছেদ করেছিলেন: রাজকৃষ্ণ দে, উমাচরণ শেঠ, দ্বারকানাথ গুপ্ত এবং নবীনচন্দ্র মিত্র। এটাই তো স্বাভাবিক, আগে শিক্ষকমশাই (মধুসূদন গুপ্ত) শবব্যবচ্ছেদ করে ছাত্রদের ভয়ভীতি ভাঙাবেন, উৎসাহ দেবেন, তার পর ছাত্ররা এমন শবব্যবচ্ছেদ করবার সাহস পাবেন। ঐতিহাসিক ভাবে তাই ছাত্রদের মধ্যে রাজকৃষ্ণ দে-ই আধুনিক ভারতে প্রথম শবব্যবচ্ছেদকারী ছাত্র।